Gestopte hoenderrol met vinkel en nartjie
JY LEES NOU Gestopte hoenderrol met vinkel en nartjie
1-1½ uur Gaarmaaktyd
1 bol vinkel, fyngekap
250 ml ciabatta-blokkies (sowat 1 cm groot)
'n takkie vars vinkelblare, gekap
30 ml vars nartjiesap
15 ml elk olyfolie en sagte botter
1 Verhit die botter in 'n kastrol en roerbraai die spek tot bros. Voeg die ui by en roerbraai tot sag en glansend. Voeg die vinkel by en roerbraai totdat die vinkel net-net sag is. Verwyder van die plaat en roer die broodblokkies by. Voeg die gekapte vinkelblaartjies by en geur met swartpeper en nartjiesap. Laat afkoel.
2 Voorverhit die oond tot 180 °C. Vou die ontbeende hoender op 'n skoon werkblad oop met die vel na onder en versprei die vulsel oor die middel. Rol die vleis versigtig oor die vulsel sodat dit 'n netjiese rol vorm en bind vas met kombuistou.
3 Sit die hoenderrol in 'n oondbak en vryf oraloor met sout, peper, olyfolie en die sagte botter. Pak nou ook allerlei geurige knolgroente in die oondbak, soos nog 'n paar gehalveerde vinkelbolle, worteltjies en knoffel. Voeg sommer 'n paar nartjiehelftes ook by en oondrooster vir 1-1½ uur tot gaar en goudbruin. Draai die hoender in dié tyd een keer om sodat die onderste vel ook bros braai.
Wenk Stop die geurige vulsel in die maagholte van 'n heel hoender as jy nie 'n ontbeende een in die winkel kry nie; dit sny wel moeiliker, maar is steeds heerlik.